Id-Deċiżjoni tal-Kummissjoni
tat-23 ta’ Jannar 2001
li temenda d-Deċiżjoni 97/296/KE li tfassal il-lista ta’ pajjiżi terzi li minnhom l-importazzjoni ta’ prodotti tas-sajd hi awtorizzata għall-konsum tal-bniedem
(notifikata fid-dokument numru Ċ(2001) 128)
(Test b’rilevanza ŻEE)
(2001/66/KE)
IL-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 [1] dwar il-kondizzjonijiet biex jitfasslu, għal perjodu interim, listi proviżorji ta’ stabbilimenti ta’ pajjiżi terzi li minnhom Stati Membri huma awtorizzati li jimportaw xi prodotti ta’ oriġini mill-annimali, prodotti tas-sajd jew molluski ħajjin b’żewġ valvoli, kif emendata bid-Deċiżjoni 2000/4/KE [2], u b’mod partikolari Artikolu 2(2) u Artikolu 7 tagħha,
Billi:
(1) Id-Direttiva tal-Kunsill 96/23/KE tad-29 ta’ April 1996 dwar miżuri biex ikunu monitorjati xi sustanzi u residwi tagħhom f’annimali ħajjin u fi prodotti ta’ l-annimali u li tħassar id-Direttivi 85/358/KEE u 86/469/KEE [3], tiddisponi li prodotti ta’ l-akwakultura għandhom ikunu inklużi fil-pjan ta’ monitoraġġ ta’ residwi ta’ drogi veterinarji.
(2) Barra dan, l-Anness tad-Deċiżjoni tal-Kummissjoni 2000/159/KE tat- 8 ta’ Frar 2000 dwar l-approvazzjoni proviżorja ta’ pjanti ta’ residwi ta’ pajjiżi terzi skond id-Direttiva tal-Kunsill 96/23/KE [4], kif l-aħħar emendata bid-Deċiżjoni tal-Kummissjoni 2000/675/KE [5], jindika l-pajjiżi terzi li bgħatu pjan, li jippreskrivi l-garanziji li toffri dwar il-monitoraģģ tal-gruppi ta’ residwi u sustanzi msemmijin fl-Anness I tad-Direttiva 96/23/KE.
(3) Konsegwentement, meta l-garanziji msemmijin fil-qari 2 ma jkunux saru, l- importazzjonijiet ta’ prodotti ta’ l-akwakultura m’għandhomx ikunu awtorizzati, anke jekk huma jaqblu mad-Direttiva tal-Kunsill 91/493/KE tat-22 ta’ Lulju 1991 li tistabbilixxi l-kondizzjonijiet dwar is- saħħa għall-produzzjoni u t-tqegħid fis-suq ta’ prodotti tas-sajd [6], kif l-aħħar emendata bid-Direttiva 97/79/KE [7].
(4) Billi d-Deċiżjoni tal-Kummissjoni 97/296/KE [8], kif emendata bid-Deċiżjoni 2001/40/KE [9], telenka l-pajjiżi u t-territorji li minnhom l-importazzjoni ta’ prodotti tas-sajd għall-konsum tal-bniedem hi awtorizzata, huwa neċessarju li tkun modifikata din id-Deċiżjoni biex tinkludi l-ħtieģa li l- importazzjoni ta’ prodotti ta’ l- akwakultura għandhom ikunu awtorizzati biss minn dawk il-pajjiżi terzi elenkati fiż-żewġ Deċiżjonijiet: 97/296/KE u 2000/159/KE.
(5) Madankollu, billi d-Deċiżjoni tal-Kummissjoni 95/328/KE tal-25 ta’ Lulju 1995 li tstabbilixxi ċ-ċertifikazzjoni tas- saħħa għall-prodotti tas-sajd minn pajjiżi terzi li għad mhumiex koperti b’Deċiżjoni speċifika [10], kif l-aħħar emendata bid-Deċiżjoni 2001/67/KE [11], tiddisponi għal perjodu transitorju għall-aġġornament tal-mudell taċ-ċertifikazzjoni tas-saħħa, huwa meħtieġ li tkun provduta deroga fl-applikazzjoni tad- Deċiżjoni 2000/159/KE għall-prodotti ta’ l-akwakultura, matul dan il-perijodu transitorju.
(6) Il-miżuri previsti f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID- DEĊIŻJONI:
Artikolu 1
Id-Deċiżjoni 97/296/KE hi emendata kif ġej:
1. Punt ġdid 3 jiżdied ma’ Artikolu 2:
"3. Barra l-paragrafu 1, Stati Membri għandhom jiżguraw li prodotti ta’ akwakultura, kif definiti f’Artikolu 2.2 tad-Direttiva tal-Kunsill 91/493/KEE, f’kull forma maħsuba għall-konsum tal-bniedem, huma impurtati biss minn pajjiżi terzi li hemm inklużi fl-Anness mad-Deċiżjoni preżenti u fl-Anness mad-Deċiżjoni tal-Kummissjoni 2000/159/KE bħala pajjiż bi pjan approvat ta’ monitoraġġ ta’ residwi."
2. Artikolu 3 għandu jiġi sostitwit b’dan li ġej:
"Artikolu 3
Minkejja d-Deċiżjoni tal-Kummissjoni 2000/159/KE u Artikolu 2.3 tad-Deċiżjoni preżenti Stati Membri meta jkunu qed jimpurtaw prodotti tas-sajd minn pajjiżi elenkati f’parti II ta’ l-Anness mad-Deċiżjoni preżenti u sal-jum tad-dħul fis-seħħ tal- mudell taċ-ċertifikat tas-saħħa previst fid-Deċiżjoni tal- Kummissjoni 2001/67/KE [12], għandhom jaċċettaw il-kunsinni ta’ prodotti tas- sajd akkumpanjati mill-mudell taċ-ċertifikat tas-saħħa previst fid-Deċiżjoni 95/328/KE."
Artikolu 2
Din id-Deċiżjoni hija ndirizzata lill-Istati Membri.
Magħmul fi Brussel, fit-23 ta’ Jannar 2001.